NaiveNeuron/SloPal huggingface dataset:
Lengvarský, Vladimír, minister zdravotníctva SR (2021-07-23):
Ďakujem za slovo, pán predseda, ospravedlňujem sa za meškanie. Vážený pán predseda, vážené panie poslankyne, vážení páni poslanci, predkladám na rokovanie Národnej rady Slovenskej republiky návrh zákona, ktorý sa predkladá ako iniciatívny materiál, ktorého cieľom je reagovať na aktuálne okolnosti spôsobené pandémiou ochorenia COVID-19 na území Slovenskej republiky. Ako som už povedal v predchádzajúcom vstupe, cieľom návrhu je zabezpečiť ústavne súladnú možnosť využitia digitálnych očkovacích preukazov, tzv. GreenPassov, v rámci vnútroštátnych spoločenských a právnych vzťahov. Navrhovanou novelizáciou sa upravuje možnosť Úradu verejného zdravotníctva reflektovať tzv. GreenPassy, ktoré evidujú zaočkovanie, prekonanie ochorenia COVID-19 alebo absolvovanie negatívneho testovania pri tvorbe protipandemických opatrení. Jasná a bezrozporná možnosť zohľadnenia dobrovoľného zaočkovania sa proti ochoreniu COVID-19 pri prijímaní protipandemických opatrení, to znamená pri povoľovaní využívania istých služieb tým obyvateľom prostredníctvom protipandemických opatrení Úradu verejného zdravotníctva, aj počas pandémie musí byť upravená primárne zákonom. A to nehovoríme iba o očkovaní, hovoríme aj o negatívnom testovaní alebo prekonaní ochorenia COVID-19, to zdôrazňujem. Vážený pán predsedajúci, vážené panie poslankyne, páni poslanci, dovoľujem si vás požiadať o podporu predloženého návrhu zákona. Ďakujem.
Malatinec, Roman, poslanec NR SR (2024-05-02):
Ďakujem veľmi pekne, pán predsedajúci, v mene troch poslaneckých klubov – SMER, HLAS a Slovenská národná strana – podávame procedurálny návrh, aby sme o tlači 151 hlasovali vo štvrtok 9. 5. o 11. hodine. Ďakujem.
Paška, Pavol, predseda NR SR (2013-06-27):
Ďakujem pekne. Prerušujem rokovanie. Vyhlasujem obedňajšiu prestávku. Budeme pokračovať o 14.00 hodine popoludní pravidelným bodom hodina otázok a interpelácie a potom budeme pokračovať. (Reakcia z pléna.) Podľa toho, ako skončia interpelácie. No pokiaľ nebude. Od 14.00 hodiny do 15.00 hodiny je hodina otázok. A keď bude málo interpelácií, tak hneď po interpeláciách. Dobre? Ďakujem pekne. Dobrú chuť. (Prerušenie rokovania o 12.03 hodine.) (Pokračovanie rokovania o 14.00 hodine.)
Dostál, Ondrej, poslanec NR SR (2016-05-20):
Vážený pán predsedajúci, kolegyne, kolegovia, dovoľte, aby som podľa § 73 ods. 1 zákona o rokovacom poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokoval ústavnoprávny výbor, ktorý navrhol aj ako gestorský výbor s tým, aby gestorský výbor prerokoval návrh zákona v druhom čítaní do 32 dní od jeho prerokovania v Národnej rade v prvom čítaní. Zo znenia návrhu zákona je zrejmý účel navrhovanej právnej úpravy. Cieľom návrhu zákona je skrátiť trvanie praxe advokátskych koncipientov na tri roky. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť ústavnoprávnemu výboru, určiť ho za gestorský a stanoviť lehotu v zmysle rozhodnutia predsedu Národnej rady. Pán predsedajúci, otvorte, prosím, rozpravu.
Blanár, Juraj, poslanec NR SR (2018-09-12):
Pán poslanec Mihál, v prvom rade chcem pochváliť alebo privítať to, že ste povedali, že je to pozitívny návrh. Avšak vzápätí potom už išla len samá kritika a hľadanie chýb, dokonca ste spomenuli, že všetci sú za, že ste za vyššie mzdy, občianski demokrati. Chcem len upozorniť všetkých, ktorí to sledujú, že žiadni občianski demokrati do tohoto parlamentu neboli zvolení a vy ste boli zvolený za SaS a opustili ste ho, aby to všetci vedeli. Nuž a teraz k tomu, čo ste hovorili, aspoň časť. Hovorili ste o tom, že trh všetko vyrieši a že v podstate načo to tu regulujeme, a dokonca ste sa odvolávali, budem citovať, „že prečo by mal súkromník dávať vyššie mzdy, keď v štátnej správe sú tie mzdy takto regulované“. Vzápätí na záver ste si protirečili, keď ste hovorili o tom, ako to je možné, že kuchárky dostanú len minimálnu mzdu a hneď vedľa v reštaurácii dávajú tým ostatným a iným kuchárkam, dvojnásobok. Absolútne ste si protirečili, ale to je vo vašich vystúpeniach častejšie, ja to sledujem a mrzí ma to, pretože vás som pokladal ako za človeka, ktorý bude naozaj exaktne k veciam pristupovať a bude aj také príspevky mať, ale nie je to tak. Tento návrh je dobrý, prináša to, čo vy ste nedokázali urobiť ako minister a mohli ste to urobiť, tlačili sme a tlačíme minimálnu mzdu, ktorá, mimochodom, je záväzná aj pre súkromnú sféru, lebo kolegyňa pred vami, predo mnou hovorila, že to tak nie je, a myslím si, že je to dobré. A v náväznosti na to budeme upravovať všetky ostatné platové tarify aj vo verejnej správe, ale, prirodzene, je potrebné vždy na to nájsť peniaze, ale myslím si, že je to absolútne pozitívna vec.
Bagačka, Michal, poslanec NR SR (2013-03-14):
Ďakujem pekne za poznámku. Vôbec sa netvárim, že je to môj návrh. A určite som troškou prispel k tomu, že som sa na ňom podieľal. Ale keby ste počúvali trošku, ako som vysvetlil aj celú tú hierarchiu. Myslím, že nebudem to viac opakovať, len nesúhlasím s vami, čo ste teraz povedali, pretože podľa mňa celý ten text a celé tie pozmeňujúce návrhy, pokiaľ idú k zlepšeniu toho zákona, tak to má byť, lebo, inak, to, čo som povedal, mohli sme spraviť tak, že podáme návrh zákona, máme nadpolovičnú väčšinu a schváli sa. Potom by ste tiež vystúpili, predpokladám, a povedali, že všetky tie vaše pripomienky z prvého čítania neboli vypočuté a zákon nepodporíte. (Reakcia z pléna.) Okej, to beriem.
Matovič, Igor, poslanec NR SR (2010-09-09):
Neviem, asi pravdepodobne by som teraz mal povedať všetkým poslancom Smeru, nech sa nadýchnu, ale, tak dobre, tak to poviem. Teda podľa mňa Fico patrí do basy, ak sa ukáže, že hlas podobný Ficovi je Ficov. A práve preto budem s radosťou hlasovať za zrušenie imunity, lebo si nemyslím, že by bolo správne, ak by sa ukázalo, že hlas podobný Ficovi je Ficov, aby tento parlament zbavoval toho človeka imunity a ten človek by sa potom mohol vyhlásiť doživotne za martýra, ktorému niekto ubližuje. Nie, myslím si, že v takej situácii, ak hlas podobný Ficovi bude Ficov, ten človek by mal automaticky do minúty sedieť tam, kde patrí.
P. Hrušovský, predseda NR SR: (2004-12-07):
Vážené panie poslankyne, páni poslanci, podľa schváleného programu 33. schôdze Národnej rady pristúpime teraz k bodu programu, ktorým je návrh na voľbu predsedu Najvyššieho kontrolného úradu Slovenskej republiky a dvoch podpredsedov Najvyššieho kontrolného úradu Slovenskej republiky. Prosím pánov poslancov, aby skončili svoje politické, ale aj poslanecké rokovania. (Ruch v sále.) Pán minister, páni poslanci a predsedovia poslaneckých klubov. Návrh na voľbu predsedu a podpredsedov Najvyššieho kontrolného úradu ste dostali ako tlač 975. V určenej lehote do 26. novembra 2004 boli podané dva návrhy kandidátov na voľbu predsedu Najvyššieho kontrolného úradu a štyri návrhy kandidátov na voľbu podpredsedov Najvyššieho kontrolného úradu. Návrhy kandidátov na voľbu predsedu a podpredsedov som pridelil na prerokovanie výboru pre financie, rozpočet a menu, aby zaujal stanovisko, či tieto návrhy spĺňajú všetky náležitosti zákona o Najvyššom kontrolnom úrade a ústavné náležitosti, aby mohli byť navrhnutí kandidáti volení do ústavných funkcií. Teraz prosím pána podpredsedu výboru pre financie, rozpočet a menu pána poslanca Minárika, aby informoval Národnú radu o výsledku prerokúvania návrhov vo výbore, ako aj o stanovisku a odporúčaní gestorského výboru.
Kočiš, Eduard, poslanec NR SR (2023-01-24):
Veľmi pekne ďakujem za slovo, pán predsedajúci. To, že naďalej chce vládnuť vláda, ktorá už nemá legitimitu a ktorá bola v decembri právoplatne 78 hlasmi odvolaná, nemení nič na tom, že tuná je toľko premenných a nevysvetliteľných položiek kvôli predloženému návrhu z dielne pani Kolíkovej, kde chce meniť pozmeňujúcim návrhom zákona ústavu. To, že sa stále budú niektorí vládni alebo bývalí vládni poslanci ohraňovať, obraňovať takou jednoduchou algoritmickou rovnicou, že musíme tu zostať vládnuť ešte skoro ďalších desať mesiacov, pretože chceme bojovať proti korupcii a chcete bojovať proti ekonomickej kriminalite. A ja sa pýtam, čo má spoločné váš boj s korupciou a váš boj s ekonomickou kriminalitou s tým, že ako demokratická vláda, ktorá padla, nepadla dôstojne, pretože sa stále držíte na takej rímse a spadnúť sa vám nechce, čo má to spoločné vlastne s tým, že neviete dôstojne odísť. Veď sa dohodnime na tom (reakcia z pléna), ako to spôsobili vlády, ktoré jednoducho odišli mesiac, dva, tri po tom, ako boli odvolané, či už to bola vláda Radičovej, či už to bola vláda potom, predtým Dzurindu, alebo či to bol Pellegrini. Jednoducho tieto demokratické vlády odišli čím skôr. Vy tu chcete zostať ešte desať mesiacov. A to, ako povedal predrečník, že podmienky si kladie aj strana BEZ ĽUDÍ, aj strana SaS, aj strana OĽANO. Jednoducho SaS-ka na grémiu tvrdila, že tá podmienka o vypustení ústavy a referenda jednoducho tam nie je. A zrazu Sulík musel priznať farbu, bum, je to tam. Čiže toto je váš demokratický prístup.
Blanár, Juraj, podpredseda NR SR (2023-05-25):
Tri faktické poznámky na vaše vystúpenie. Pán poslanec Svrček ako prvý.
B. Bugár, podpredseda NR SR: (2002-02-13):
M. Podhradská, poslankyňa: Ďakujem za slovo, pán predsedajúci. Som rada, že vystúpenie pána Dzurindu vysielal v priamom prenose Slovenský rozhlas. Som naozaj rada, lebo občan si mal možnosť vypočuť jeho slová a porovnať ich s realitou. My nepotrebujeme citáty zo správ, pán Dzurinda, stačí, keď si vaše reči porovnáme s tým, ako sa na Slovensku skutočne žije. A myslím si, že občan, ktorý vás počul v rozhlase, mal možnosť si to porovnať. Vy ste tu predviedli chválospevy na slovenskú ekonomiku a rad-radom ste sa dotkli všetkých piatich dôvodov, ktoré sme uviedli v návrhu na odvolanie podpredsedu vlády Mikloša. Myslím si, že v slušnej krajine by stačil jeden jediný dôvod na to, aby podpredseda vlády pre ekonomiku odstúpil. A to je práve rekordný deficit zahraničnoobchodnej bilancie. Ale vás to určite netrápi. Vy ste tu naozaj prednášali chválospevy na slovenskú ekonomiku, a pritom veľmi dobre viete, že skutočný stav slovenskej ekonomiky v súčasnosti, za ktorú nesie plnú zodpovednosť pilier reformy podpredseda vlády Mikloš, sa podobá na Titanic, ktorý má v podpalubí už plno vody, ale na horných palubách stále vyhráva hudba a pije sa drahý koňak. A vy sa tvárite, že je všetko v poriadku. Ja som presvedčená, že pána Mikloša to netrápi. Lebo v záchrannom člne, keď sa ten jeho Titanic bude potápať, má už „predplatené“ svoje miesto.
P. Hrušovský, podpredseda NR SR: (2002-07-03):
Dávam teraz slovo opäť pánovi poslancovi Palackovi, aby ako poverený spravodajca gestorského výboru informoval o výsledku prerokúvania návrhu vo výboroch a o stanovisku a odporúčaní gestorského výboru. G. Palacka, poslanec: Ďakujem. Vážený pán predsedajúci, vážené kolegyne, kolegovia, dovoľte mi aby som ako spravodajca gestorského výboru vás informoval o prerokovaní návrhu poslanca Petra Osuského na vydanie zákona, ktorým sa mení a dopĺňa zákon č. 435/2000 Z. z. o námornej plavbe. V laviciach máte rozdanú informáciu pod tlačou 1317b o prerokovaní návrhu zákona vo výboroch, upozorňujem teda, že to nie je spoločná správa, pretože gestorský výbor pri hlasovaní o spoločnej správe neprijal platné uznesenie. Ako gestorský bol určený výbor pre hospodárstvo, privatizáciu a podnikanie a okrem neho ešte zákon prerokoval aj ústavnoprávny výbor. Ako sa v informácii píše, ústavnoprávny výbor neprijal platné uznesenie rovnako ako výbor pre hospodárstvo, privatizáciu a podnikanie. Výbor pre vzdelanie, vedu, mládež a šport z vlastnej iniciatívy návrh zákona prerokoval a prijal k nemu dva pozmeňujúce návrhy uvedené v tejto informácii pod bodmi 1 a 2 v časti IV. Ako spravodajca gestorského výboru predkladám Národnej rade na hlasovanie dva pozmeňujúce a doplňujúce návrhy z výboru pre vzdelanie, vedu, mládež a šport. Odporúčam, aby Národná rada o tomto návrhu zákona rozhodla hlasovaním. Ďakujem, pán predsedajúci, môžete otvoriť rozpravu.
M. Číž, podpredseda NR SR: (2008-10-28):
Slovo má pani poslankyňa Damborská.
Laššáková, Jana, podpredsedníčka NR SR (2012-05-16):
Príjemné dobré ráno, panie poslankyne, páni poslanci, otváram ôsmy rokovací deň 2. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni poslanci Ivan Mikloš, Daniel Lipšic, Helena Mezenská, Viera Šedivcová a Igor Choma. Budeme pokračovať prvým čítaním o návrhu poslancov Národnej rady Slovenskej republiky Maroša Kondróta a Andreja Kolesíka na vydanie zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov a o zmene a doplnení zákona č. 276/2001 Z. z. o regulácii v sieťových odvetviach a o zmene a doplnení niektorých zákonov v znení neskorších predpisov . Návrh zákona je pod tlačou č. 29. Návrh na jeho pridelenie na prerokovanie výborom je v rozhodnutí č. 19. Teraz dávam slovo pánovi poslancovi Marošovi Kondrótovi, aby návrh zákona uviedol. Nech sa páči, pán poslanec.
Blanár, Juraj, podpredseda NR SR (2022-06-28):
Pán predseda výboru Karahuta s faktickou poznámkou.
Zimenová, Zuzana, poslankyňa NR SR (2019-02-18):
Ďakujem. Budem reagovať od konca. Najprv na pána Bernaťáka. Nuž neviem, ja mám žlčník v poriadku, pán Bernaťák. Ak sa vám zdalo, že teda moje vystúpenie nebolo adekvátne, neviem, voči čomu. Ja som všetko podložila argumentami a áno, bola som aj trochu osobná, pretože na tejto pôde máme na to právo. A nemyslím si, že práve v oblasti vzdelávania, ktorá sa veľmi dotýka budúcnosti našich detí, sa treba hrať na to, že budeme hovoriť iba technokraticky, odborne len o istých údajoch a počkáme si, ako to dopadne, aká bude analýza právna. No nije! Celé pôsobenie pani ministerky naozaj takýmto štýlom veľmi osobne vnímajú učitelia. Dovolím si povedať, že to, čo som, som spomenula v rozprave aj o jej vystupovaní, aj o tom, akým spôsobom dokáže sklamať ľudí, tak toto iba tlmočím názor učiteľov, ktorí sa na mňa obracajú v tých rozhovoroch. A to je vážna vec, ona naozaj sklamala státisíce učiteľov. To si povedzme rovno. Ďakujem pekne aj za vystúpenia ostatných a prikláňam sa k tomu, čo povedal pán poslanec Dostál, že ja dúfam, že sa tu bude ešte viacej hovoriť aj o tom, akým spôsobom sa pani ministerka postavila k tomu, že teda predseda strany SNS pán Andrej Danko naozaj odpísal svoju rigorózku, že je to plagiát. Naozaj to je plagiát a ona nijakým spôsobom nevysvetlila svoj postoj k tomuto a dáva vzor vlastne v rezorte školstva taký, že však veď je to jedno. Tak to by sme mali naozaj zahrnúť do tejto rozpravy.
Blanár, Juraj, podpredseda NR SR (2021-03-31):
Ďakujem, pán predkladateľ. Teraz poprosím povereného člena výboru pre európske záležitosti poslanca Tomáša Šudíka, aby podal správu o výsledku prerokovania návrhu vo výbore a návrh uznesenia Národnej rady. Nech sa páči, pán poslanec Šudík.
Jurinová, Erika, podpredsedníčka NR SR (2014-12-04):
Dobré ráno všetkým. Vážené pani poslankyne, páni poslanci, otváram siedmy rokovací deň 44. schôdze Národnej rady Slovenskej republiky. Na dnešnom rokovacom dni o ospravedlnenie požiadali: pán poslanec Mikuláš Dzurinda, Pavol Frešo, Rudolf Chmelár, pani poslankyňa Viera Mazúrová. Na zahraničnej pracovnej ceste je podpredseda Národnej rady (predsedajúca si odkašľala), pardon, Ján Figeľ. Podľa schváleného programu pristúpime k návrhu doplnku č. 1 k návrhu na použitie majetku Fondu národného majetku Slovenskej republiky v roku 2014 a návrhu na použitie majetku fondu v roku v roku 2015 podľa § 28 ods. 3 písm. b) zákona č. 92/1991 Zb. o podmienkach prevodu majetku štátu na iné osoby v znení neskorších predpisov. Návrh má tlač 1273 a spoločná správa výborov má tlač 1273a. Prosím predsedu Výkonného výboru Fondu národného majetku Branislava Bačíka, aby návrh uviedol. (Rokovanie o návrhu doplnku č. 1 k návrhu na použitie majetku Fondu národného majetku Slovenskej republiky v roku 2014 podľa § 28 ods. 3 písm. b) zákona č. 92/1991 Zb. o podmienkach prevodu majetku štátu na iné osoby v znení neskorších predpisov a návrhu na použitie majetku Fondu národného majetku Slovenskej republiky v roku 2015 podľa § 28 ods. 3 písm. b) zákona č. 92/1991 Zb. o podmienkach prevodu majetku štátu na iné osoby v znení neskorších predpisov , tlač 1273.)
Pčolinský, Peter, podpredseda NR SR (2022-11-15):
Ďakujem. S ďalšou faktickou poznámkou pán poslanec Mazurek. Hlasitosť znížte.
Kremský, Peter, poslanec NR SR (2022-10-27):
Ďakujem, pán predsedajúci. Ja poviem len toľko, že ďakujem pánovi poslancovi Potockému za jeho pozmeňujúci návrh. Samozrejme, že sme o ňom diskutovali už v posledných dňoch a myslím si, že je to vylepšenie tejto novely zákona. Takže odporúčam hlasovať zaň. A ešte raz veľmi pekne ďakujem za podporu tohto, tejto novely zákona a myslím si, že prinesie úžitok, či už dnešnej opozícii, alebo dnešnej koalícii. Vieme, že môže sa to hocikedy vymeniť, ako už to býva v politickom živote, a myslím si, že je dôležité, že občania tejto krajiny budú môcť mať lepší prístup k informáciám o jej fungovaní. Takže ďakujem za podporu.
Hrnčiar, Andrej, podpredseda NR SR (2019-12-05):
Pán poslanec Simon.
Jurzyca, Eugen, poslanec NR SR (2018-10-17):
Ďakujem pekne obom diskutujúcim. Odpoviem pánovi Tomášovi. Citujem analýzy, ktoré sú zverejnené, a tie sú negatívne. Podľa mňa je negatívna aj IFP, ona síce, IFP síce hovorí, že v prípade obrovských reforiem a v prípade šetrenia a v prípade masívnej migrácie, imigrácie, že by sa to dalo udržať. No ale tak nechcete mi povedať, že Robert Fico má aj tento plán B a že chce rozbehnúť imigráciu alebo že chce masovo šetriť. Nevyzerá to tak. Takže potiaľ IFP. Tá anketa nebola, tá anketa bola naozaj chybná. To si prečítajte. Seriózne zdroje, seriózne zdroje to hovoria. A to, že sme nepredložili alternatívu, tam ste vtipne poznamenali, že to vnímate tak, že súhlasíme s tým, aby takto ľudia odchádzali. Ale čo by sme nepredložili? Po prvé, predkladáme stále, neustále, SaS-ka naozaj poctivo roky hovorí, nevyhadzujte peniaze von oknom. A sto vecí vám môžem vymenovať, nie v rámci faktickej, a môžem vymenovať, kde strácame politické body. A hovoríme, nemíňajte tie peniaze, lebo potom chýbajú napríklad v tomto. Čiže to je jedna vec. A druhá vec, práve na túto schôdzu predkladáme zákon, ako si to my predstavujeme o tom, že v šesťdesiatke ľudia by mohli chodiť do dôchodku. Pozrite si ho. Je, je v programe zaradený. A my práveže vnímame sociálny rozmer. Nechcete vari povedať, že zníženie sociálnych dávok na nulu, ktoré by vyplynulo z toho vášho zákona, že je dôkaz, že myslíte sociálne a, nebodaj, dôkaz, že my iba tabuľkovo excelovsky. Ďakujem.
Pellegrini, Peter, predseda NR SR (2015-06-25):
Ďakujem veľmi pekne. Pani spravodajkyňa sa hlási ešte do rozpravy. Nech sa páči.
Pleštinská, Zita, poslankyňa NR SR (2021-12-02):
Ďakujem, pán predsedajúci. Aby sme posúdili, či ten pozmeňovací návrh je v súlade s právom a dávame priestor ešte parlamentnej legislatíve to prekontrolovať a hlasovanie navrhujem na 17.00 dnes.
P. Muránsky,  poslanec: (2001-10-18):
Hovoríte, pán poslanec Antecký, že vyvážene by tam mali sedieť spracovatelia aj výrobcovia a dovozcovia. Nuž, za každú komoditu, ktorá tam je, a je ich 10, môže sedieť iba jeden, takže buď je to výrobca alebo je to spracovateľ. Nemôže byť vyvážený pomer, to by tam museli za každú komoditu sedieť dvaja. Po ďalšie, každý sektor, ktorý tam je, predsa je samonosný a jednoducho organizuje si otázky spracovania sám. Čo sa týka obcí, tie majú právo čerpať tieto prostriedky iba zo všeobecného sektora, z jedného sektora. A tento všeobecný sektor získava svoje prostriedky po 9 % z každého z tých sektorov. Ostatné sú vyslovene pre spracovateľov. (Ozval sa zvuk časomiery.)
Žiga, Peter, podpredseda NRSR (2024-06-27):
Prezentujme sa a hlasujme. (Hlasovanie.) 133 prítomných, 53 za, 4 proti, 75 sa zdržalo, 1 nehlasoval. Návrh sme neschválili. Teraz poprosím pani poslankyňu Remišovú uviesť hlasovanie k tlači 128. Nebudem to čítať celé, aby sme získali čas. Nech sa páči, pani spravodajkyňa. (Hlasovanie o návrhu uznesenia k návrhu Výboru Národnej rady Slovenskej republiky pre nezlučiteľnosť funkcií na schválenie rozhodnutia Výboru Národnej rady Slovenskej republiky pre nezlučiteľnosť funkcií č. VP/160/22/K/SVF zo dňa 28. septembra 2022, ktorým vyslovil stratu verejnej funkcie verejnému funkcionárovi Ing. Jánovi Vidovi, členovi dozornej rady Stredoslovenská energetika Holding, a. s. Žilina , tlač 128.)
Somogyi, Szilárd, poslanec NR SR (2010-12-09):
Ďakujem. Ja len na obranu denníka Új Szó, jediného denníka v maďarčine, by som chcel povedať, že ja každý deň odoberám a čítam tento denník, ale ani raz som sa nestretol od samosprávnych volieb s tým, že by tento denník strašil s národnosťou novozvoleného primátora mesta Komárno. Ďakujem.
Jurinová, Erika, podpredsedníčka NR SR (2014-11-09):
Pán poslanec Osuský.
B. Bugár, podpredseda NR SR: (2003-02-27):
(Hlasovanie.) Prítomných je 124 poslancov, za 53, proti 68, zdržali sa 3. Konštatujem, že tento procedurálny návrh nebo prijatý.
Pellegrini, Peter, predseda NR SR (2015-06-16):
Pán poslanec Bublavý.
B. Bugár, podpredseda NR SR: (2001-12-18):
Budeme pokračovať druhým čítaním o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 94/1963 Zb. o rodine v znení neskorších predpisov a zákon č. 99/1963 Zb. Občiansky súdny poriadok v znení neskorších predpisov . Návrh zákona ste dostali pred prvým čítaním ako tlač 1139, spoločnú správu máte v tlači 1139a. Dávam teraz slovo pani poslankyni Anne Záborskej a prosím ju, aby za skupinu poslancov návrh zákona odôvodnila. Nech sa páči, pani poslankyňa.
Žiga, Peter, podpredseda NR SR (2024-01-31):
Pán poslanec Lackovič.
Hrušovský, Pavol, podpredseda NR SR (2011-09-14):
Hlasujeme páni poslanci o pozmeňovacích návrhoch, ktoré sú uvedené v spoločnej správy pod poradovými číslami 1 až 9. Gestorský výbor ich odporúča schváliť. (Hlasovanie.) 138 prítomných, 77 za návrh, 1 proti, 60 sa zdržalo. Návrh sme schválili. Prosím ďalší návrh.
Á. Biró, poslankyňa: (2009-04-28):
Po prvé, spoločne o bodoch 1 až 6, 8, 10 až 13 s odporúčaním gestorského výboru schváliť.
Suja, Miroslav, poslanec NR SR (2021-02-05):
Ja ďakujem predsedovi výboru za informácie, ktoré nám podal. A, samozrejme, veľmi pekne ďakujem, využijem toto, pánovi ministrovi, že včera mi to vysvetlil, všetky tieto veci, čo tam hrozí. A ja si myslím, že tento spôsob, ktorý navrhol pán minister, je správny a bolo by ho dobré podporiť. Ďakujem.
Hlina, Alojz, poslanec NR SR (2015-12-04):
Vy ste namietali, že sa to nemá čítať. Ja si myslím, že v tejto sále sa kedykoľvek môže čítať... (Povedané súbežne s predsedajúcim.)
Kolesík, Andrej, poslanec NR SR (2012-09-18):
Ďakujem. Pán predseda, keďže sme hlasovali o pozmeňujúcich návrhoch zo spoločnej správy aj o pripomienkach z rozpravy, mám splnomocnenie gestorského výboru, odporúčam hlasovať o tom, že predložený návrh zákona prerokujeme v treťom čítaní ihneď.
Muňko, Dušan, poslanec NR SR (2011-02-04):
Nebudem reagovať na, pokiaľ sa týka, tu pána poslanca, že som rodina. Totálna blbosť. Ja mám 66 rokov a mám vlastný rozum na to, aby som povedal. Prekvapuje ma to, a to som apeloval, a preto som to podrobne sa vám snažil podať, aby ste si vôbec uvedomili, aký cirkus tu predvádzame pri voľbe generálneho prokurátora. Keď sa to nepodarilo prvýkrát, dvakrát, tak sme už vtedy mohli uvažovať nad tým, že budeme ho voliť priamo, tak ako volíme pána prezidenta. A neboli by sme mrvili tento parlamentarizmus a neboli by sme robili tento humbug, ktorý tu robíme, to, že naši ľudia majú toho už dosť. Takže sa dohodneme, nech sa navrhnú kandidáti na generálneho prokurátora a nech sa v máji verejne volí. A nech si ľudia zvolia apolitického generálneho prokurátora. Nič nám k tomu nebráni a vyjdeme všetci so cťou. Ďakujem.
Šimko, Jozef, poslanec NR SR (2021-02-05):
Ďakujem pekne, vážený pán podpredseda. Vážené kolegyne, kolegovia, ja som si vás, pán Kamenický, pozorne vypočul a dovolím si otvorene povedať, že nesúhlasím s kolegom Sujom, že, ktorý povedal, že vaše vystúpenie vynde nazmar, pretože neni to pravda, pretože vás sledujú nielen poslanci, ktorých tu bolo skutočne málo, ale som osobne presvedčený, že vás sledovalo strašne veľa ľudí, možno tisícky, státisíce na celom Slovensku. Vy ste to, pán Kamenický, podrobne rozobrali, že ten plán obnovy má byť hotový do 30. apríla 2021. Teoreticky ste naznačili, že pán predseda vlády sa s tým plánom asi nezaoberá dosť podrobne alebo teda ako by sa mal, že odovzdal to pánovi ministrovi financií. A to je smutné. Ale ja by som sa vás skutočne chcel opýtať a bol by som veľmi rád, keby ste mi na to odpovedali. My sme včera prejednávali rokovanie o odpustení DPH ohľadne tých respirátorov, včerajšieho dňa. Či by z týchto finančných prostriedkov, lebo to je 6 mld. eur, je to obrovský balík, ktorý má prísť na územie Slovenskej republiky, ktorým v podstate určite by sme v rámci ekonomiky pre celý národ pomohli, či by sme nemohli vyriešiť tak, že by sa z týchto miliárd nakúpili aj tie respirátory a nielen odpustenie tých 20 % DPH pre našich spoluobčanov. Zvlášť pre tých našich dôchodcov. Pretože my v samospráve, nie som sám ako primátor okresného mesta, sú tu viacerí primátori, aj kolegyňa z Lučenca určite uvažuje nad tým, že tie respirátory budeme nakupovať, ale za financie v podstate tých samospráv. Že či by sa to nedalo takouto formou vyriešiť. A na druhej strane ja by som sa vás chcel opýtať, ako je to, je tu aj pani ministerka spravodlivosti, že skrátka tá súdna mapa v akom stave je to, ako to vy vidíte, pretože my ako poslanci dostávame desiatky... (Prerušenie vystúpenia predsedajúcim.)
Kaník, Ľudovít, poslanec NR SR (2013-05-15):
Myslím, že tam bolo veľmi dobre vystihnuté veľmi veľa oblastí, až tak, že pán minister financií veľmi ťažko niesol tie informácie, ktoré tu zaznievali, až musel ujsť z rokovacej sály. Ja by som ho poprosil, nech vydrží, aj keď to sú nelichotivé, ale veľmi presné postrehy a nech si to vypočuje a nech sa snaží nad tým premýšľať. Pretože papier síce znesie všetko, ale kvôli tomu nám ekonomika neporastie.
Glváč, Martin, podpredseda NR SR (2019-09-13):
Vážené pani poslankyne, vážení páni poslanci, pekné ráno, otváram štvrtý rokovací deň 49. schôdze Národnej rady Slovenskej republiky. Na dnešnom rokovacom dni o ospravedlnenie požiadali pán poslanec Laurenčík a z dôvodu PN-ky pán poslanec Blanár. Podľa schváleného programu pristúpime k prvému čítaniu o vládnom návrhu zákona, ktorým sa mení a dopĺňa zákon č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov . Vládny návrh zákona má tlač 1550. Návrh na jeho pridelenie na prerokovanie výborom je v rozhodnutí 1650. Prosím pána ministra dopravy, ktorého zároveň vítam v sále, aby vládny návrh zákona uviedol. Nech sa páči, pán minister, v pohode, v kľude.
Hrnčiar, Andrej, podpredseda NR SR (2016-10-21):
Pán poslanec Baránik.
Števulová, Zuzana, poslankyňa NR SR (2024-05-22):
Ďakujem za reakciu od pani poslankyne Kolíkovej, bývalej ministerky spravodlivosti, a naozaj a chcela by som na vás, pani ministerka kultúry, ešte raz apelovať, bavím sa tu o viac ako 
77-tisíc ľuďoch. Skúste si premyslieť túto konkrétnu právnu úpravu, pretože ja ako riaditeľka Centra právnej pomoci som videla, že to nie sú len ľudia, ktorí by sa nikdy nemohli uchádzať o, o nejakú z týchto funkcií. Niekedy prosto podnikáte, stane sa vám, že vám nesplatia faktúry, ste inak šikovný, máte vzdelanie, môžete vo svojom ďalšom živote mať rôzne profesné ambície a ustanoviť to tam takto natvrdo bez toho, aby vlastne v dôvodovej správe bolo vôbec popísané, že aký legitímny cieľ sledujete a či ste si ako navrhovateľka urobili ten test proporcionality, nie je správne. To podľa mňa s týmto neuspejete. Zároveň je to bez toho časového obmedzenia, to znamená, že aj pri spáchaní trestného činu sa predsa vyžaduje bezúhonnosť. To znamená, že vy keď spáchate trestný čin a uplynie určitý čas, tak sa vám vymaže z registra trestov a máte ho čistý. Čiže sa napríklad do tejto funkcie môžete uchádzať, ale vlastne to oddlženie ste tam dali bez časového obmedzenia, čo ja vidím ako ďalší problém. Takže tu vám ponúkam niekoľko myšlienok, ako vlastne potom túto právnu úpravu koncipovať a aj teda nejakým spôsobom vhodne napísať do tej dôvodovej správy, že čo teda je tým dôvodom vo vzťahu všeobecne k všetkým ľuďom. A ak to nevyhovie, vlastne že si spravíte ten test a nevyjde vám to, že ten proces oddlženia ako taký nemôžete použiť ako prekážku, skúste ten legitímny cieľ dosiahnuť iným spôsobom. Ďakujem.
Grendel, Gábor, podpredseda NR SR (2023-03-21):
Pán spravodajca, takisto so záverečným slovom.
Blaha, Ľuboš, podpredseda NR SR (2024-05-09):
Pani poslankyňa Anežka Škopová.
Zmajkovičová, Renáta, podpredsedníčka NR SR (2013-03-26):
Vyhlasujem všeobecnú rozpravu za skončenú. Chce k rozprave zaujať stanovisko navrhovateľ? (Reakcia navrhovateľa.) Nie. Spravodajca? (Reakcia spravodajcu.) Nie. Prerušujem rokovanie o tomto bode programu. Ďalším bodom programu je prvé čítanie o návrhu poslanca Národnej rady Slovenskej republiky Richarda Rašiho na vydanie zákona, ktorým sa mení zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov . Návrh zákona má parlamentnú tlač 422, návrh na jeho pridelenie na prerokovanie výborom je v rozhodnutí č. 403. Dávam slovo poslancovi Richardovi Rašimu, aby návrh zákona uviedol. (Ruch v sále.) Ja poprosím, páni kol2egovia, páni poslanci, ísť diskutovať mimo rokovacej sály, pán poslanec Brixi a Andreánsky. Nech sa páči, pán poslanec Raši.
Pročko, Jozef, poslanec NR SR (2024-06-20):
Si to musím nájsť, áno, musím si to nájsť. Presne tak. Takže pani ministerka vkuse ma vyrušuje, vkuse tu rozpráva, hľadá si fotky, fotky si hľadá, vkuse ma vyrušuje, vkuse. To je, keby ste tu sedeli vedľa nej, ale ona to robila aj v Markíze toto. Keby ste ju zažili v Markíze, to bola hviezda Markízy, hlavne keď začala tie svoje homofóbne veci. Áno, áno, áno, hľadám to, prepáčte, prepáčte, hľadám to. (Rečník vyhľadával informácie v mobile.) No však ja mám ešte, mám 4.37, priatelia, takže kľud. Takže áno, tu je to. Ešte raz, priatelia. Dominik Drdul predkladal ten zákon, no a tlačové ministerstvo kultúry, samozrejme, klame, až sa práši. Realita je taká, že Európska komisia nezačala žiadne konanie voči SR z dôvodu neplnenia povinností z 19. 10. 2022. Faktom je, že 19. 10. ´22 prijali orgány EÚ Digital Services Act, v skratke DSA a veci. Bola publikovaná, 27. 10 bola publikovaná v úradnom vestníku EÚ a 17. 2. 2024 mala ako celok nadobudnúť účinnosť, pričom niektoré časti vstúpili do platnosti 17. 11. 2022. Ako som už hovoril, v apríli dostala táto vláda výzvu, výzvu. Ministerstvo kultúry bolo spolugestorom a od začiatku bolo v celej veci nápomocné, úplne nápomocné. Dominik Drdul a Miroslav Kollár, tento návrh zákona bol prerokovaný na 94. schôdzi 15. júna 2023, avšak poslanci o predmetnom návrhu, tento predmetný návrh neschválili, ako som už hovoril. No a na záver svojho vystúpenia chcem povedať ešte raz, že tento zákon je v skrátenom legislatívnom konaní preto, lebo pani ministerka nekonala a nekoná. Preto, lebo pani ministerka namiesto plnenia si svojich povinností si ide na dovolenku na Jadran. A to je, to je niečo, čo odmietam. Naozaj, pani ministerka by mala v prvom rade pracovať pre Slovensko a pre slovenský národ. Takže, pani ministerka, zavádzate! Toto skrátené legislatívne konanie je preto, lebo si neplníte svoje povinnosti. A hovoríte, že vzniknú značné hospodárske škody. Zavádzate! No, ja to nechcem bagatelizovať, ale čo sú značné hospodárske škody? To je sto miliónov? Alebo desať miliónov? To sú značné hospodárske škody. Ale vy tu rozprávate, že dostane Slovensko 700-tisíc eur pokutu a to sú značné hospodárske škody. A ešte zavádzate, že nie je zabezpečená ochrana ľudských práv, lebo digitálne služby nefungujú. Tak toto je, to je naozaj hodné toho, že Zem je plochá a na, z druhej strany Mesiaca žijú Marťania. Ďakujem.
Kubovič, Pavol, poslanec NR SR (2010-08-06):
Ďakujem za slovo. Pán poslanec Fronc, ja by som chcel podporiť tú časť, v ktorej si hovoril o zahraničnej politike a o jej hodnotovom smerovaní. Mňa nesmierne tiež teší táto časť, ktorá nehľadá riešenia v stanoch na púšti, ktorá nehľadá riešenia pri mochite a s cigarou v ruke na istej ambasáde, ale že konečne sa začína hovoriť o hodnotovej politike, ktorá patrí naozaj do výbavy Slovenskej republiky. Takisto som veľmi rád, že konečne už môžeme čítať riadky nie o tzv. politike všetkých strán alebo na všetky svetové strany, kde sa môže stať len to, že sa to tak roztočí, že sa z toho možno stane tornádo v zahraničnej politike. Som nesmierne rád, že jasná orientácia Slovenskej republiky na našich partnerov zo všetkých organizácií medzinárodných a podobne, je obsahom tohto vyhlásenia v oblasti zahraničnej politiky. Ďakujem.
Pellegrini, Peter, predseda NR SR (2015-06-30):
Pán poslanec Hlina. Za dvadsaťpäť rokov by ste si aj mohli pamätať. Nech sa páči, pán poslanec.
B. Bugár, podpredseda NR SR: (2006-01-31):
Nech sa páči, pán navrhovateľ, môžete sa vyjadriť k rozprave. B. Opaterný, poslanec: Pani kolegyňa ako navrhovateľ vyhlasujem, že pokiaľ tento zákon prejde do druhého čítania, nebudem namietať a rozhodnutie o vašom prípadnom pozmeňujúcom návrhu nechám na poslaneckej snemovni.
Ďuriš Nicholsonová, Lucia, podpredsedníčka NR SR (2019-01-29):
Pán poslanec Mizík.
Bugár, Béla, podpredseda NR SR (2011-07-12):
Prezentujme sa a hlasujme o tomto návrhu pána Kolesíka.
M. Belásová, poslankyňa: (2009-05-20):
Ja by som vás len chcela doplniť v tom zmysle, keď ste spomínali, že vláda Slovenskej republiky, čo čaká teda ministerstvo do budúcna, že vláda Slovenskej republiky nachystala finančné prostriedky na to, aby sa zatepľovali bytovky. Ja chcem len povedať, že týchto, je to 71 mil. eur, ktoré vytvoria viac ako 8-tisíc pracovných miest. A som veľmi rada, že s týmto návrhom do balíčka opatrení prišla Slovenská národná strana, ktorá naozaj, myslím si, v tomto smere veľkou mierou prispela na riešenie týchto neblahých dopadov súčasnej hospodárskych krízy. A čo je veľmi dôležité povedať, myslím si, že je to naozaj a bolo to naozaj potrebné tu povedať. Ďakujem.
B. Bugár, podpredseda NR SR: (2002-12-12):
(Hlasovanie.) Prítomných je 126 poslancov, za návrh 116, proti 3, zdržali sa 3, nehlasovali 4. Konštatujem, že Národná rada sa uzniesla, že tento návrh zákona prerokuje v druhom čítaní. Ďalšie hlasovanie.
Bublavý, Dušan, poslanec NR SR (2011-12-01):
Ďakujem za slovo. Chcem podporiť kolegu, pána poslanca Blanára, keď kritizuje, že návrh zákona nepočíta s odpustením daní z príjmu z predaja obecného majetku, keďže obce predajom majetku vlastne plátajú diery vo svojom rozpočte. A všetky nedostatky finančných zdrojov prenesených kompetencií, ktoré obce a mestá dostali do svojho vienka. Ja by som bol veľmi rád, ak by prišlo odpustenie daní i z predaja obecného majetku. Prosím všetkých poslancov, ktorí chcú pomôcť obciam a mestám, aby prežili, aby podporili odpustenie tohto poplatku z predaja. Ďakujem.
Bugár, Béla, podpredseda NR SR (2017-06-14):
K vystúpeniu pána poslanca s faktickými poznámkami šiesti. Končím možnosť sa prihlásiť. Pán poslanec Hrnko.
Glváč, Martin, podpredseda NR SR (2018-06-14):
Päť, päť, päť.
Mego, Jaroslav, poslanec NR SR (2024-04-16):
Vážený pán predsedajúci, vážené panie poslankyne, vážení páni poslanci, Výbor Národnej rady Slovenskej republiky pre hospodárske záležitosti ma určil za spravodajcu k vládnemu návrhu zákona, ktorým sa mení a dopĺňa zákon č. 143/1998 Z. z. o civilnom letectve, v skratke len letecký zákon, a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, tlač 214. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet, Výbor Národnej rady Slovenskej republiky pre hospodárske záležitosti a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 7. júna 2024 a v gestorskom výbore do 10. júna 2024. Pán predsedajúci, otvorte, prosím, všeobecnú rozpravu.
Šeliga, Juraj, podpredseda NR SR (2020-04-22):
Pán poslanec Kočiš.
Frešo, Pavol, poslanec NR SR (2014-10-22):
Ďakujem veľmi pekne. Vážená predsedajúca, vážený pán minister, vážené kolegyne, vážení kolegovia, len taký krátky úvod o tom, o čom o 14.00 hod. budem hovoriť. Ja tam nemám nejak veľmi dlhé, ale za to bude pomerne jasné. A myslím si, že to prvé, čo ma vlastne napadlo, že veľmi pekne to pán minister uviedol, tých jasných víťazov pomenoval. Akurát, že to urobil zle, hej. Úplne jasné, pán minister, jasným víťazom v tejto chvíli na prvom mieste je vláda ako taká, ktorej sa podarilo prvýkrát od toho, čo tu máme samosprávu, urobiť výrazný recentralizačný krok, že odobrala konkrétnej samospráve možnosť určovať si výšku jednej dane. To sa nepodarilo nikomu, to si zatiaľ nikto netrúfol a je to proste presný protiklad toho, čo tu vlastne od konca 90. rokov na Slovensku máme, to znamená jasnú decentralizáciu, aj čo sa týka právomocí, povinností, aj čo sa týka financií. Čiže to je prvý, akože jasne vláda víťazí, lebo sa jej posilňuje výrazným spôsobom moc. Druhým a možno víťazom, nech sa páči, pomyselným sú dopravcovia v čase úľavy, ale nepomerne menším ako vláda Slovenskej republiky. A na stranu porazených, pán minister, a budem to naozaj zdôvodňovať veľmi presne a precízne, no v žiadnom prípade, že sedem žúp plus jedna. Osem žúp je porazených, lebo miera (reakcia z pléna), lebo miera, je to pravda, lebo miera ich schopnosti plánovať si financie klesá. Kľudne si to dajme a rozdajme v rozprave poobede, ľudia si to môžu vypočuť. Vieme dokázať, že miera ich autonómie klesá, a posúvame sa od modelov decentralizovaných, napr. nech sa páči cez Dunaj sa pozrieť, ako to vyzerá v Dolnom Rakúsku, v Burgenlande, keď je riadna decentralizácia, smerom k centralistickým štátom. A tam naozaj to nefunguje. Nech sa páči, o 14.00 hod. tú diskusiu môžeme urobiť. Čo sa týka samotných čísel, ja rozhodne si nechcem, aby táto diskusia vyznela tak, že Bratislava oproti zbytku Slovenska, lebo to by bolo neférové, nečestné a nesprávne. Nesprávne nielen z pohľadu mňa ako poslanca Národnej rady, ale aj z pohľadu ako vlastenca, lebo ja si myslím, že takéto hlasy sú zlé. Preto to naozaj zdôvodním na príkladoch, jak to poškodí ostatné župy, ja neviem, napr. Trenčiansku, ktorúkoľvek ďalšiu. To znamená, o tom budem hovoriť, samozrejme, o 14.00 hod. Teším sa na tú debatu. Prajem všetkým dobrú chuť. Ďakujem pekne, pani predsedajúca, že som mohol vystúpiť a o 14.00 hod. sa vidíme. Všetko dobré.
Šuca, Peter, poslanec NR SR (2018-03-13):
Ďakujem pekne za slovo. Vážený pán predsedajúci, dajte, prosím, hlasovať, aby sme hlasovali o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní. Dajte, prosím, hlasovať.
Uhliarik, Ivan, poslanec NR SR (2015-02-12):
Ďakujem pekne za reakcie. Myslím si, že to, čo je hlavným cieľom Svetovej zdravotníckej organizácie, je to, aby zdravotníci sa starali o zdravie pacientov, aby sa toto zdravie zlepšovalo, prípadne spokojnosť. A štát by sa mal snažiť o to, aby ľudia platili čo najmenej alebo aby za svoje peniaze, ktoré dajú do zdravotníctva, dostali adekvátne služby a nemuseli platiť viac. Nebudem preto nejako komentovať v tejto faktickej poznámke to, čo hovorí pán poslanec Kuffa, či budú alebo nebudú šťastní lekári pri registračných pokladniciach. V každom prípade je to fakt, ktorý je schválený. A uvidíme, čo prinesie zdravotníctvu a čo prinesie z reálneho života. Ale keďže je možné to teraz využiť, využiť práve pre pacientov, prosím vás naozaj ešte raz o to, aby ste zvážili schválenie tohto pozmeňujúceho návrhu, ktorý môže ochrániť výrazným spôsobom dôchodcov a zdravotne ťažko postihnutých, ktorí práve sú častejšie chorí a tým pádom majú oveľa vyššie výdavky na zdravotnú starostlivosť ako iní ľudia. Ďakujem pekne.
Laurenčík, Milan, podpredseda NR SR (2020-12-02):
S ďalšou faktickou poznámkou pán poslanec Ľuboš Blaha.
Kosová, Ingrid, poslankyňa NR SR (2024-05-02):
Vážená pani poslankyňa, mňa naozaj veľmi mrzí, keď vidím v tom vašom vystúpení, a nielen vo vašom, ale aj vašom spolupredkladateľovi, toľko až demagógie a presvedčenia a pomýlenosti. Je mi z toho naozaj smutno, pretože to má naozaj veľmi zlý reálny dopad aj na ľudí v tejto sále, pretože sa ich to osobne dotýka. A čo sa týka tých percent a toho nárastu, je zábavné, že práve nárastu prikladáte ten fakt, že sa začali brániť ľudské práva transrodových ľudí, a vy to pokladáte za niečo zlé, ale viete, na margo toho, ani v roku 1750 neboli dáta o tom, že by existovali homosexuáli. A to nebolo preto, že by naozaj neexistovali, ale kvôli tomu, že sa ľudia báli, lebo boli tabuizované témy homosexuality a báli sa k tomu priznať. A je jasné, že v situácii, kedy začnete brániť a rešpektovať týchto ľudí, tak majú aj menšie obavy k tomu, aby sa hlásili o svoje práva, aby sa comingoutovali a aby napríklad aj chceli si zmeniť toto pohlavie a aby zbytočne netrpeli. Takže ak je to aj tak, že sa zvýšil počet týchto ľudí, tak to nie je kvôli tomu, že by predtým neboli alebo že by si len tak zo žartu si chceli zmeniť pohlavie, ako ste nám sa to snažili tu naznačiť. A ešte jedna vec, vy znevažujete terminológiu rodu ako takého a rodovej identity ako ľudského práva. Chcem vám len teda povedať, že právo na uznanie rodu je tiež ľudským právom a právnym uznaním rodu sa materializuje právo transrodovej osoby mať vytvorené podmienky na zosúlad... (Prerušenie vystúpenia časomerom.)
Číž, Miroslav, podpredseda NR SR (2015-05-07):
Ďakujem, pán minister. Pán Radošovský, chcete položiť doplňujúcu otázku? Áno, máte slovo.
Susko, Boris, poslanec NR SR (2015-11-20):
Hlasujme ďalej o bode 7 pozmeňujúceho návrhu pána poslanca Lipšica.
Kuffa, Štefan, poslanec NR SR (2012-10-17):
Ďakujem za slovo. Vážená pani podpredsedníčka, vážený pán minister, milí kolegovia, to, že sme sa pustili do reformy štátnej správy, je to dobré. Tak ako to kolega tuná pred chvíľou spomenul, aby to neboli len kozmetické úpravy. Naozaj, koľko sa ušetrí na mzdách, ako sa to dotkne naozaj fyzicky aj konkrétnych ľudí a personálnych zmien. Aby tá úprava alebo tá reforma štátnej správy neprebehla len tak, ako tu bolo spomenuté, že vymenia sa len tabule na krajských úradoch alebo zmenia sa len názvy. Táto reforma, dovolím si potom povedať, že veľmi málo ušetrí alebo takmer vôbec nič. Takisto bol tu spomenutý ten audit vo verejnej správe. Prvýkrát bol spomenutý 8. decembra 2011, ktorý sa mal vykonať v štátnej správe. Tento audit naozaj by pomohol veci a naozaj reálne by sa dalo posúdiť, koľko pracovných pozícii je v štátnej správe potrebných a ktoré sú naozaj nadbytočné. Veľakrát to môže byť tak, že štátni úradníci na jednej strane môžu byť preťažení, môžu byť takéto oddelenia alebo takéto úrady, ale na druhej strane môžu byť zase situácie také, kde sú tí zamestnanci a štátni úradníci navyše. Preto ten audit, personálny audit v štátnej správe je nevyhnutný, aby sa urobil, aby sa naozaj realizovali reálne reformy. Ďakujem.
Laurenčík, Milan, podpredseda NR SR (2021-10-06):
To bolo posledné hlasovanie v dnešný večer. Procedurálny návrh, pán poslanec Kristián Čekovský, nech sa páči.
Zmajkovičová, Renáta, podpredsedníčka NR SR (2013-05-15):
Pán poslanec Kaník.
Jurinová, Erika, podpredsedníčka NR SR (2014-05-15):
Vážené panie poslankyne, páni poslanci, keďže je utorok, podľa zákona o rokovacom poriadku (Reakcie z pléna.), ja už som myslela ďalší týždeň, keďže je štvrtok, áno, tak nasleduje hodina otázok podľa rokovacieho poriadku, ktorú týmto otváram. Poslanci položili písomne do včera do 12.00 hodiny päť otázok na predsedu vlády a na členov vlády tri otázky. Overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, sa neodpovedá. Panie poslankyne, páni poslanci, predseda vlády pán Robert Fico sa z rokovania o tomto bode programu ospravedlnil. Svojím zastupovaním poveril podpredsedu vlády a ministra vnútra Roberta Kaliňáka, ktorého prosím, aby oznámil, kto z členov vlády sa ospravedlnil. (Hlasy v sále.) Poprosíme pána podpredsedu vlády a ministra vnútra Roberta Kaliňáka, aby sa dostavil do rokovacej sály. (Ruch v sále.) Vyhlasujem krátku 5-minútovú prestávku... A už je tu, takže netreba vyhlasovať prestávku. Prosím, pán podpredseda vlády.
Danko, Andrej, predseda NR SR (2019-05-16):
Na vystúpenie pani poslankyne žiadna faktická. Keďže nik iný nie je prihlásený, vyhlasujem všeobecnú rozpravu za skončenú. Chce k rozprave zaujať ešte stanovisko pani navrhovateľka? Nie. Už nie. Ďakujem. Chce sa vyjadriť pán spravodajca? Nie. Prerušujem rokovanie o tomto bode programu. A pristúpime k prvému čítaniu o návrhu poslancov Dubačovej, Beblavého na vydanie zákona, ktorým sa mení a dopĺňa zákon č. 532/2010 Z. z. o Rozhlase a televízii Slovenska a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 385/2008 Z. z. o Tlačovej agentúre Slovenskej republiky a o zmene niektorých zákonov v znení neskorších predpisov. Návrh zákona má parlamentnú tlač 1363. Návrh na jeho pridelenie na prerokovanie výborom je v rozhodnutiach č. 1437 a 1500. Dávam slovo spravodajky Dubačovej, aby návrh zákona uviedla. (Reakcia navrhovateľky.) Ospravedlňujem sa pani poslanky Dubačovej. (Rokovanie o návrhu poslancov Národnej rady Slovenskej republiky Viery Dubačovej a Miroslava Beblavého na vydanie zákona, ktorým sa mení a dopĺňa zákon č. 532/2010 Z. z. o Rozhlase a televízii Slovenska a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 385/2008 Z. z. o Tlačovej agentúre Slovenskej republiky a o zmene niektorých zákonov v znení neskorších predpisov , tlač 1363.)
Jurinová, Erika, podpredsedníčka NR SR (2012-10-25):
Ďakujem. S reakciou na faktické poznámky pán poslanec Zajac.
Vašečka, Richard, poslanec NR SR (2013-09-18):
Ďakujem, pán predsedajúci. Biť sa nie je dobré. Takisto piť, a ešte v práci, tiež nie je dobré, ale klamať, to znamená vedome hovoriť nepravdu z pozície veľkej autority spoločenskej, ako je napríklad predseda Národnej rady, alebo kradnúť z pozície, ktorou je predseda vlády alebo vláda Slovenskej republiky, je veľmi zlé. Nikoho neobviňujem, ale padli tu podozrenia a vláda kvôli úcte voči Slovenskej republike, ktorej vládou je, by tu mala sedieť a spolu by sme mali pracovať na tom, aby sa tieto podozrenia vyriešili. Keď si do kresla premiéra sadol poslanec Hlina a chcel z neho hlasovať, tak bol z toho veľký škandál a pán predseda mu nechcel dať slovo. Keď v tom kresle, v ktorom má sedieť premiér, pán premiér nesedí, hoci je to jeho ústavná povinnosť, tak z toho škandál nie je. Som presvedčený, že oveľa viacej škodí Slovenskej republike, našej krajine, to, že teraz tam nesedí premiér a vláda Slovenskej republiky okolo neho a nevyvracajú tie obvinenia a podozrenia, ako to, že nejaký poslanec chce poukázať na to, že mu je bránené v jeho ústavnom práve. Preto znova sa pridávam k tomu, buďme úctiví voči našej vlasti, voči našej krajine a urobme všetko pre to, aby naozaj sme nemuseli zažívať takéto špinenie mena našej krajiny. Ďakujem.